text: ঢাবি অধিভুক্ত সরকারি সাত কলেজের সকল পরীক্ষা স্থগিত - Daily Result BD
  ঢাবি অধিভুক্ত সরকারি সাত কলেজের সকল পরীক্ষা স্থগিত
  করোনা ঠেকাতে আগামীকাল সোমবার থেকে সাতদিনের লকডাউনের ঘোষণা করেছে সরকার। এমন পরিস্থিতিতে ঢাকা বিশ্ববিদ্যালয় (ঢাবি) অধিভুক্ত রাজধানীর সাত সরকারি কলেজের চলমান সকল পরীক্ষা স্থগিত করা হয়েছে।
  আজ রবিবার (৪ এপ্রিল) ঢাকা বিশ্ববিদ্যালয়ের পরীক্ষা নিয়ন্ত্রক (ভারপ্রাপ্ত) মো. ছানাউল্লাহ স্বাক্ষরিত এক বিজ্ঞপ্তিতে এই তথ্য জানানো হয়। বিজ্ঞপ্তিতে বলা হয়, করোনার প্রাদুর্ভাব ব্যাপকভাবে বৃদ্ধি পাওয়ায় ঢাকা বিশ্ববিদ্যালয়ের অধিভুক্ত সরকারি সাত কলেজের ২০১৯ সালের ২য় বর্ষ অনার্স অনিয়মিত, মানোন্নয়ন ও বিশেষ (অনিয়মিত ও মানোন্নয়ন) এবং ২০১৮ সনের ডিগ্রি পাস ও সার্টিফিকেট কোর্স ৩য় বর্ষ (নতুন সিলেবাস) পরীক্ষাসমূহ স্থগিত করা হলো। এসব পরীক্ষার সময়সূচি পরবর্তীতে জানানো হবে।